kientvacjeΑπόφαση του Γενικού Δικαστηρίου (έκτο τμήμα) της 15ης Σεπτεμβρίου 2016 – AEDEC κατά Επιτροπής
(Υπόθεση T‑91/15)
«Έρευνα και τεχνολογική ανάπτυξη – Πρόγραμμα-πλαίσιο για την έρευνα και την καινοτομία “Ορίζων 2020” – Προσκλήσεις υποβολής προτάσεων στο πλαίσιο των προγραμμάτων εργασίας 2014-2015 – Απόφαση της Επιτροπής κηρύττουσα μη επιλέξιμη την υποβληθείσα από την προσφεύγουσα πρόταση – Υποχρέωση αιτιολογήσεως – Δικαιώματα άμυνας – Αναλογικότητα – Διαφάνεια – Πρόδηλη πλάνη εκτιμήσεως»
1.                     Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα ακροάσεως – Περιεχόμενο – Έκδοση ατομικής αποφάσεως βάσει στοιχείων που κοινοποιήθηκαν στον ενδιαφερόμενο ή τα οποία γνώριζε – Παραβίαση – Δεν συντρέχει (βλ. σκέψη 24)
2.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Εκτίμηση της υποχρεώσεως αιτιολογήσεως αναλόγως των περιστάσεων της συγκεκριμένης υποθέσεως (Άρθρο 296 ΣΛΕΕ) (βλ. σκέψη 34)
3.                     Προσφυγή ακυρώσεως – Λόγοι – Ελλιπής ή ανεπαρκής αιτιολογία – Λόγος που εξετάζεται αυτεπαγγέλτως – Όψιμη προβολή του από τον προσφεύγοντα –Δεν ασκεί επιρροή (Άρθρα 263 ΣΛΕΕ και 296 ΣΛΕΕ) (βλ. σκέψη 37)
4.                     Δίκαιο της Ευρωπαϊκής Ένωσης – Αρχές – Αναλογικότητα – Περιεχόμενο (Άρθρο 5 § 4 ΣΕΕ) (βλ. σκέψη 46)
5.                     Δίκαιο της Ευρωπαϊκής Ένωσης – Αρχές – Ίση μεταχείριση – Έννοια (βλ. σκέψη 53)
6.                     Βιομηχανία – Δράσεις αναγκαίες για τη διασφάλιση της ανταγωνιστικότητας της βιομηχανίας – Έρευνα και τεχνική ανάπτυξη – Πρόγραμμα-πλαίσιο για την έρευνα και την καινοτομία «Ορίζων 2020» – Αξιολόγηση ερευνητικών έργων που υποβλήθηκαν κατόπιν προσκλήσεως υποβολής προτάσεων – Υποχρέωση της Επιτροπής να δημοσιοποιεί τις αξιολογήσεις αυτές – Δεν υφίσταται (Κανονισμός 1290/2013 του Ευρωπαϊκού Κοινοβουλίου και του Συμβουλίου) (βλ. σκέψη 58)
7.                     Βιομηχανία – Δράσεις αναγκαίες για τη διασφάλιση της ανταγωνιστικότητας της βιομηχανίας – Έρευνα και τεχνική ανάπτυξη – Πρόγραμμα-πλαίσιο για την έρευνα και την καινοτομία «Ορίζων 2020» – Αξιολόγηση ερευνητικών έργων που υποβλήθηκαν κατόπιν προσκλήσεως υποβολής προτάσεων – Δικαστικός έλεγχος – Όρια (Κανονισμός 1290/2013 του Ευρωπαϊκού Κοινοβουλίου και του Συμβουλίου) (βλ. σκέψη 68)
8.                     Βιομηχανία – Δράσεις αναγκαίες για τη διασφάλιση της ανταγωνιστικότητας της βιομηχανίας – Έρευνα και τεχνική ανάπτυξη – Πρόγραμμα-πλαίσιο για την έρευνα και την καινοτομία «Ορίζων 2020» – Αξιολόγηση ερευνητικών έργων που υποβλήθηκαν κατόπιν προσκλήσεως υποβολής προτάσεων – Βαθμολόγηση έργου με βαθμό ανώτερο του απορριπτικού βαθμού – Υποχρέωση χορηγήσεως χρηματοδοτήσεως στο εν λόγω έργο – Δεν υφίσταται (Κανονισμός 1290/2013 του Ευρωπαϊκού Κοινοβουλίου και του Συμβουλίου, άρθρο 15 §§ 1 και 6) (βλ. σκέψη 69)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως της 4ης Σεπτεμβρίου 2014 με την οποία η Επιτροπή απέρριψε την αίτηση χρηματοδοτήσεως την οποία υπέβαλε η προσφεύγουσα επ’ ονόματι της κοινοπραξίας Latin Plan.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Asociación Española para el Desarrollo de la Epidemiología Clínica (AEDEC) στα δικαστικά έξοδα.